โทนี่ ย้ำชินวัตร จงรักภักดี เชื่อหากก้าวไกลทำอะไรกระทบ เพื่อไทยไม่เอาด้วย  เมื่อวันที่ 16 พฤษภาคม นายทักษิณ ชินวัตร หรือ โทนี่ วู้ดซัม อดีตนายกรัฐมนตรี ให้สัมภาษณ์ผ่านรายการ CareTalk x CareClubHouse กับทักษิณ และกลุ่ม CARE ตอน การเมืองภายหลังเลือกตั้ง กรณีเอฟซีของทั้งพรรคก้าวไกล และ เพื่อไทย ตีกันไม่จบ อยากให้ฝากถึงกองเชียร์สุดโต่งทั้งสองฝั่งว่า เมื่อการแข่งขันกรรมการเป่านกหวีดจบ ใครชนะหรือแพ้ กองเชียร์ต้องกลับบ้านไปพักผ่อนก่อน พอเกมใหม่ค่อยเชียร์ใหม่หรือไปเชียร์ในด้านอื่น  ถึงการรีแบรนดิ้งใหม่ของพรรคเพื่อไทย จะลบคำว่า สู้ไป กราบไปได้ไหม โทนี่ กล่าวว่า แล้วแต่ว่าใครจะพูด เราไม่ได้สู้ เราทำงานตามการเมืองที่เวลาแข่งขันก็แข่ง ชนะก็มาทำหน้าที่ให้ดีที่สุด กราบไปคืออะไร คือการเคารพสถาบัน อยู่แล้ว จุดยืนของเพื่อไทยและครอบครัวชินวัตร คือเราเคารพรักสถาบัน ใครจะว่าอย่างไร ช่วยไม่ได้ ผมเป็นของผมแบบนี้ ยินดีต้อนรับใครจะวิจารณ์ ผมไม่ได้สู้เพื่อทำอะไรไม่ดีต่อสถาบัน ผมสู้เพื่อเอาชนะทางการเมืองเท่านั้นเอง ผมจงรักภักดี ครอบครัวผมเป็นแบบนี้มา ผมกับคุณหญิง สมรสพระราชทาน ความสำนึกอะไรพวกนี้มันมีอยู่ จะให้ไม่มีเป็นไปไม่ได้เลย  แน่นอน สมมติพรรคเพื่อไทย ร่วมรัฐบาลพรรคก้าวไกล สิ่งไหนที่พรรคก้าวไกลจะทำสิ่งที่กระทบสถาบันฯ เราก็คงไม่เห็นด้วยอยู่แล้ว แต่เราไม่ใช่เป็นขวาจัดตกขอบ แต่เราเป็นคนไทย เราเคารพในสถาบัน แค่นั้น ชัดเจน ไม่มีบิดพลิ้ว นี่คือผม  บางคนชอบสร้างวาทกรรมสวยๆ และสร้าง stigma ให้คน ผมไม่สนใจ ผมปากลับ  ถามถึง เจเนอเรชั่นในพรรค มองว่า จะปรับไปในแนวทางไหน จะดึงคนมาทำงานไหม โทนี่ กล่าวว่า วันนี้อิ๊งเพิ่งเล่าให้ฟัง เป็นการเปลี่ยนรุ่นที่ทุกคนต้องยอมรับ มันถึงเวลาต้องปรับเปลี่ยน วิธีคิด คน การทำงานของคน มันอยู่ในไอเดียของคุณอิ๊ง
โทนี่ นายทักษิณ ชินวัตร โทนี่ วู้ดซัม ทักษิณ โทนี่ ผม ผม ผม ผม ผม ผม ผม ผม ผม ผม โทนี่
ก้าวไกล พรรคก้าวไกล พรรคก้าวไกล
เพื่อไทย เพื่อไทย พรรคเพื่อไทย เรา เรา เพื่อไทย เรา พรรคเพื่อไทย เรา เรา เรา เรา
เอฟซีของทั้งพรรคก้าวไกล และ เพื่อไทย ทั้งสองฝั่ง
อิ๊ง คุณอิ๊ง